钦定古今图书集成/明伦汇编/氏族典/第133卷 > 《廖用贤尚友录》 > 荀淑
## 钦定古今图书集成/明伦汇编/氏族典/第133卷 > 《廖用贤尚友录》 > 荀淑

按《后汉书荀淑传》：“淑字季和，颍川颍阴人，荀卿十一
世孙也。少有高行，博学而不好章句，多为俗儒所非，
而州里称其知人。安帝时，征拜郎中，迁当涂长，去职
还乡里，当世名贤李固、李膺等皆师之。及梁太后临
朝，有日食地震之变，诏公卿举贤良方正，光禄勋杜
乔、少府房植举淑对策讥刺贵幸，为大将军梁冀所”
忌，出补朗陵侯相。莅事明理，称为“神君。”顷之，弃官归，
闲居养志，产业每增，辄以赡宗族知友。年六十七，建
和三年卒。